Enantioméry laktátu sú zrkadlové obrazy, ktoré nie je možné zjednotiť (otočiť v priestore tak, aby mali identické usporiadanie).
**Enantiomér** je v chémii označenie jedného z dvojice stereoizomérov opticky aktívnej látky. Enantioméry (dva stereoizoméry tej istej látky) sú si navzájom zrkadlovými obrazmi, ktoré nie je možné zjednotiť (otočiť v priestore tak, aby mali identické usporiadanie). Enantioméry majú rovnaké chemické vlastnosti, okrem reaktivity s inými chirálnymi zlúčeninami, a rovnaké fyzikálne vlastnosti, s výnimkou otáčania roviny polarizovaného svetla (optickej aktivity). Vyššie uvedené názvy obsahujúce výraz „enantiomorf..." sa používajú aj v iných kontextoch.

Zlúčenina alebo zmes, v ktorej je rovnaký pomer enantiomérov (50 % – 50 %), sa javí ako opticky neaktívna a nazýva sa racemát.

Pri príprave len jedného z dvojice sa využíva asymetrická syntéza, pri ktorej je získaný výsledný produkt s požadovanou optickou izomériou. Takáto syntéza je však spravidla ekonomicky nevýhodná, preto sa prípravky (napríklad liečivá) predávajú ako racemáty, pričom množstvo racemátu sa zdvojnásobuje oproti množstvu účinnej látky (jedného z enantiomérov). Existujú však i výnimky, kedy to nie je možné, pretože jedna z látok má negatívne účinky – medzi takéto látky patrí napríklad talidomid.

Iné názvy
---------

Enantiomér sa takisto označuje ako **optický izomér**. Zriedkavo sa označuje ako **enantiomer**, **enanciomér**, **enantiomorf**, **enantiomorfná forma**, **enantiomorfný tvar**. Okrem toho sa niekedy používajú termíny **optický antipód** alebo len **antipód,** použitie týchto termínov sa už však neodporúča.

Referencie
----------

1. 1 2 3 4  PUTALA, Martin. *Niektoré zmeny v názvosloví organických zlúčenín* [online]. 2002-05-03, [cit. 2022-04-09]. Dostupné online. Archivované 2007-06-23 z originálu.  Archivovaná verzia z 23. júna 2007 prostredníctvom Internet Archive Wayback Machine.
2. 1 2  ŠKÁRKA, Bohumil; FERENČÍK, Miroslav. *Biochémia*. 3. vyd. Bratislava; Praha : Alfa; Státní nakladatelství technické literatury, 1992. ISBN 80-05-01076-1. S. 52.
3. 1 2  optical antipodes. In:  *Gold Book* [online]. International Union of Pure and Applied Chemistry, c2022, [cit. 2022-10-09]. Dostupné online. DOI:10.1351/goldbook.O04304 (po anglicky)
4. 1 2  enantiomerie. In:  *Technický slovník naučný*. 1. vyd. Zväzok A-Č. Praha : Encyklopedický dům, 2002. 436 s. ISBN 8086044181. S. 23.
5. ↑  KERTYS, Martin. *Základy všeobecnej farmakológie*. 1. vyd. Bratislava; Praha : Grada Publishing, 2021. 172 s. ISBN 978-80-271-1746-8. S. 23.
6. ↑  enantiomerie. In: BEŇAČKA, Štefan. *Anglicko-slovenský technický slovník*. 3. vyd. 1. diel, A-J. Bratislava : Alfa, 1993. 727 s. ISBN 8005008457. S. 455.
7. ↑  ŠEVČÍK, Juraj; TESAŘOVÁ, Eva; STRÁNSKÝ, Zdeněk. Separácie chirálnych látok kapilárnou elektroforézou. *Chemické listy*, 2001, roč. 95, s. 139-146. Dostupné online [cit. 2022-10-09]. ISSN 0009-2770.
8. 1 2   *Nové universum : všeobecná encyklopedie A-Ž*. 1. vyd. V Praze : Euromedia Group - Knižní klub, 2003. 1303 s. Dostupné online. ISBN 978-80-242-1069-8. S. 241.

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Enantiomer na anglickej Wikipédii.*